Elva kalmistu

Elva kalmistu on surnuaed Elva linna servas parkmetsas. Kalmistu aadress on Vaikne tänav 39. Elva kalmistu on rajatud 1924. aastal. Peavärava kavandas 1934. aastal Hanno Kompus. Kalmistu uue osa on kujundanud maastikuarhitekt Nora Tammoja. Elva kalmistule on teiste hulgas maetud teoloog Ago Viljari, geograaf Endel Varep, ajaloolane Mart Siiroja, kirjanikud Jaan Kärner ning Ain Kaalep, keeleteadlane Johannes Silvet, näitleja Leopold Hansen, ilmatark ja põllumees Vadim Želnin, kirjandusteadlane Daniel Palgi, kunstnik Eduard Kutsar, kirjanik ja kunstnik Jim Ollinovski, keemik Ivan Kondakov, riigikontrolör Karl Soonpää, telerežissöör ja pedagoog Jaan Rommot, näitleja ning Elva linnapea Väino Uibo, Tartu linnapea Väino Kull, tuletõrjetegelane Ülo Leedo, koorijuht ning pedagoog Ants Sööt ning füüsik ja astronoom Charles Villmann, Vabadussõja veteran Johannes Tark ning Elva TK juht Ingeborg Röös. Samuti on kalmistule maetud Elva koolidirektorid Edgar Kurg, Vello Namm ja Arvo Mälberg. Ning Elva tuletõrjetegelased Julius Illus ning Edmund Tugev. Elva kalmistul on sõjaväelase Hugo Kulboki kenotaaf. Välislingid Elva kalmistu kultuurimälestiste registris